На основу члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон), а у вези са чланом 14. став 6. и чланом 18. став 6. Закона о накнадама за коришћење јавних добара („Службени гласник РС”, број 95/18),

Влада доноси

УРЕДБУ

О ПРЕСТАНКУ ВАЖЕЊА ДЕЛА УРЕДБЕ О НАЧИНУ И РОКУ ПЛАЋАЊА НАКНАДЕ ЗА ПРИМЕЊЕНА ГЕОЛОШКА ИСТРАЖИВАЊА МИНЕРАЛНИХ И ДРУГИХ ГЕОЛОШКИХ РЕСУРСА И НАКНАДЕ ЗА ЗАДРЖАВАЊЕ ИСТРАЖНОГ ПРОСТОРА

Члан 1.

Даном ступања на снагу ове уредбе престаје да важи одредбa члана 4. Уредбе о начину и року плаћања накнаде за примењена геолошка истраживања минералних и других геолошких ресурса и накнаде за задржавање истражног простора („Службени гласник РСˮ, бр. 10/16, 44/18 - др. закон и 95/18 - др. закон).

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-2693/2019

У Београду, 21. марта 2019. године

В Л А Д А

ПРЕДСЕДНИК

Ана Брнабић,с.р.